Tiramos en dirección a Santa Sofía, por que como yera Ramadán, aquel parte que taba ente Santa Sofía y La Mezquita Azul, yera una fiesta, con puestos de comida, tiendes y  xente asgaya, como si tuviéramos en San Pedru de La Felguera. Teniendo en cuenta que, la nuesa motilidá gastrointestinal nun había camudao del estáu sólidu en tol viaxe, quisimos tentar a la suerte comiendo un quebab turcu nun chigre de dudosa llimpieza. Habíamos lleío na rede que'l quebab turcu yera mui estremáu al que se podía xintar por España, por que tenía un sabor a montunu pergrande y había xente que-y resultaba desagradable. Fuimos a comprobalo a un bar y mandáronnos xubir a la parte d'arriba. Llera  un sitiu afayaizu, por que tábamos nun comedor, casi solos, viendo tol parque y la xente que diba d'un lláu a otru. Xintamos el quebab y la verdá ye que nun nos paeció pa tanto. Si tas avezáu a xintar corderu a l'astaca de Peña Mea, de xuru que tienes otru conceptu de lo que ye sabor a montunu. Terminamos de cenar y baxamos de nuéu al megoyu dando l'ultimu paséu ente la xente que aprovechaba les hores nocturnes pa xintar, beber y facer tolo que'l Ramadán prohibe pol día. Ya yera algo tarde y pensando nel  viaxe de vuelta y que en poques hores, el bus diba a dir a buscanos al hotel, decidimos dir tornando pa la habitación, a ver si polo menos nos daba tiempu a dormir un par d'hores y poder duchanos. El viaxe finaba nel mesmu sitiu qu'había entamao, na tremenda ciudá d'Istanbul.